
ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘ. 85 

Οργάνωση των Υπηρεσιών του Οργανισμού Λαϊκών 
Αγορών Θεσσαλονίκης. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

’ Εχοντας υπόψη: 

1. Τις διατάξειςτης περ. γ'της παρ. 3του άρθρου 8α του 
Ν.2323/1995 (Α145), όπως αυτό προστέθηκε με το άρθρο 
8του Ν.3190/2003 (Α249). 

2. Τις διατάξεις του άρθρου 20 του Ν.2503/1997 "Διοί¬ 
κηση , Οργάνωση, Στελέχωσητης Περιφέρειας, ρύθμιση 
θεμάτων για την τοπική αυτοδιοίκηση και άλλες διατάξεις 
(ΦΕΚ 107/Α/97). 

3. Τις διατάξεις του άρθρου 29Α του Ν. 1558/1985 
(ΑΊ37) όπως αυτό προστέθηκε με το άρθρο 27 του 
Ν.2081/1992 (Α 154) και τροποποιήθηκε με το άρθρο 1 
παρ. 2περ. ατού Ν.2469/1997 (Α38) 

4. Τις διατάξεις του Π.Δ.81/2002 "Συγχώνευση των 
Υπουργείων Εθνικής Οικονομίας και Οικονομικών" (ΦΕΚ 
Α/57/2002). 

5. Τις διατάξεις του Π.Δ. 27/96 "Περί συγχώνευσης των 
Υπουργείων Τουρισμού, Βιομηχανίας, Ενέργειας και Τε¬ 
χνολογίας και Εμπορίου στο Υπουργείο Ανάπτυξης" (ΦΕΚ 
19/Α/96). 

6. Την ΔΙΔΚ/Φ 1/2/13773/15.7.2003 απόφαση του Πρω¬ 
θυπουργού και του Υπουργού Εσωτερικών, Δημόσιας Δι¬ 
οίκησης και Αποκέντρωσης "Ανάθεση αρμοδιοτήτων στον 
Υφυπουργό Εσωτερικών, Δημόσιας Διοίκησης και Αποκέ¬ 
ντρωσης Νίκο Μπίστη" (ΦΕΚ 985/Β/03) όπως τροποποιή¬ 
θηκε με την ΔΙΔΚ/Φ1/2/14145/21.7.2003 όμοιά της από¬ 
φαση (ΦΕΚ 1000/Β/03) 


7. Την 1065956/Α0006/15.7.2003 απόφαση του Πρωθυ¬ 
πουργού και του Υπουργού Οικονομίας και Οικονομικών 
"Καθορισμός αρμοδιοτήτων των Υφυπουργών Οικονο¬ 
μίας και Οικονομικών" (ΦΕΚ985/Β/03). 

8. Το γεγονός ότι από τις διατάξεις του παρόντος δια¬ 
τάγματος προκαλείται πρόσθετη δαπάνη σε βάρος του 
Κρατικού Προϋπολογισμού το ύψος της οποίας δεν είναι 
δυνατόν να προβλεφθεί, καθόσον ο κρατικός προϋπολο¬ 
γισμός ενδέχεται να καλύψει μέρος των εξόδων λειτουρ¬ 
γίας του Οργανισμού εφόσον δεν επαρκούντα έσοδά του 
τα οποία βασικά προέρχονται από το τέλος που καταβάλ¬ 
λουν οι πωλητές, επαγγελματίες και παραγωγοί που προ¬ 
σέρχονται στις Λαϊκές Αγορές. 

9. Την 74/2004 γνωμοδότηση του Συμβουλίου της Επι¬ 
κράτειας, με πρόταση των Υπουργών Εσωτερικών, Δημό¬ 
σιας Διοίκησης και Αποκέντρωσης, Οικονομίας και Οικο¬ 
νομικών και Ανάπτυξης, αποφασίζουμε: 

Άρθρο 1 

Αποστολή του Οργανισμού Λαϊκών Αγορών 
Θεσσαλονίκης 

1.0 Οργανισμός Λαϊκών Αγορών Θεσσαλονίκης που 
ιδρύθηκε με το άρθρο 8α του Ν.2323/1995 (Α 145) είναι 
Νομικό Πρόσωπο Δημοσίου Δικαίου που εποπτεύεται 
από τον Υπουργό Ανάπτυξης έχει έδρα την Θεσσαλονίκη 
και η δικαιοδοσία του εκτείνεται στην περιοχή της Νο¬ 
μαρχιακής Αυτοδιοίκησης Θεσσαλονίκης. 

2. Σκοπός του Οργανισμού είναι η μέριμνα για την εύ¬ 
ρυθμη λειτουργία των λαϊκών αγορών που εμπίπτουν στη 
δικαιοδοσία του, η πρόταση για την ίδρυση νέων λαϊκών 
αγορών, η διασφάλιση των όρων και προϋποθέσεων για 
την επωφελέστερη για τον καταναλωτή λειτουργία τους , 
καθώς και η τήρηση και σωστή εφαρμογή των εκάστοτε 
λαμβανόμενων μέτρων για την προστασία των αγροτικών 
προϊόντων και την εξασφάλιση επαρκούς ελέγχου των 
όρων λειτουργίας των λαϊκών αγορών. 

3. Η διευκόλυνση των παραγωγών και συνεταιρισμών 
παραγωγών να διαθέτουν τα προϊόντα τους απ' ευθείας 
στην κατανάλωση μέσα από τις λαϊκές αγορές. 

Άρθρο 2 

Διάρθρωση Υπηρεσιών 

Οι υπηρεσίες του Οργανισμού Λαϊκών Αγορών διαρ¬ 
θρώνονται σε επίπεδο Διεύθυνσης συγκροτούμενης από 
τα εξής τμήματα: 

α. Τμήμα Οργάνωσης και Λειτουργίας των Λαϊκών Αγο¬ 
ρών. 

β. Τμήμα Οικονομικής Διοίκησης και Εσόδων, 
γ. Τμήμα Διοίκησης Προσωπικού, 
δ. Τμήμα Μηχανοργάνωσης και Μητρώου. 

Άρθρο 3 
Αρμοδιότητες 

Οι αρμοδιότητες της Διεύθυνσης ανάγονται στα παρα¬ 
κάτω θέματα και κατανέμονται μεταξύ των Τμημάτων ως 
εξής: 

α.Στην αρμοδιότητα του Τμήματος Οργάνωσης και Λει¬ 
τουργίας των Λαϊκών Αγορών ανήκουν: 

αα. Η έκδοση των αδειών προσέλευσης των πωλητών, 
επαγγελματιών και παραγωγών, στις λαϊκές αγορές, κα¬ 
θώς και η χορήγηση αδειών απουσίας αυτών, σύμφωνα 
μετις ισχύουσες κάθε φορά για τα θέματα αυτά διατάξεις 
και αποφάσεις. 

αβ. Η μέριμνα για τις μεταβολές και τις αναθεωρήσεις 
των αδειών, ο έλεγχος και η παρακολούθηση των ποινών 
που επιβάλλονται στους πωλητές, επαγγελματίες και πα¬ 
ραγωγούς καθώς και για κάθε θέμα που έχει σχέση με 
τους κατόχους αδειών. 

αγ. Η μέριμνα για την εύρυθμη λειτουργία των λαϊκών 
αγορών, τον καθορισμό των χώρων λειτουργίας αυτών, 
τον καθορισμό των θέσεων των πωλητών, επαγγελματιών 
και παραγωγών, την τήρηση της καθαριότητας στους χώ¬ 
ρους λειτουργίας αυτών σε συνεργασία με τους οικείους 
Δήμους ή Κοινότητες και τη διαγράμμιση των χώρων λει¬ 
τουργίας. 

αδ. Η υποβολή προτάσεων για την ίδρυση, κατάργηση 
ή μετακίνηση λαϊκών αγορών. 

αε.Η παρακολούθηση της διακίνησης, της επάρκειας και 
των τιμών των προϊόντων που διατίθενται στους χώρους 
των λαϊκών αγορών, καθώς και η ενημέρωση των κατανα¬ 
λωτών για τους χώρους λειτουργίας των λαϊκών αγορών. 

β. Στην αρμοδιότητα του Τμήματος Οικονομικής Διοί¬ 
κησης και Εσόδων ανήκουν: 

βα. Η παρακολούθηση των εσόδων και εξόδων του Ορ¬ 
γανισμού γενικά. 

ββ.Η τήρηση λογιστικών βιβλίων, η κατάρτιση και τρο¬ 
ποποίηση του ετήσιου προϋπολογισμού, ισολογισμού και 
απολογισμού, καθώς και η παρακολούθηση εκτέλεσης 
του προϋπολογισμού. 

βγ. Η μέριμνα και ο έλεγχος για την κανονική είσπραξη 
του ημερήσιου δικαιώματος του Οργανισμού που κατα¬ 
βάλλεται από τους πωλητές, επαγγελματίες και παραγω¬ 
γούς, καθώς και η μέριμνα για την κατάθεση των εισφο¬ 
ρών υπέρ του ασφαλιστικού φορέα των επαγγελματιών 
πωλητών. 

βδ.Η τήρηση όλωντων σχετικών βιβλίων και στοιχείων, 
η μέριμνα για την απόδοση των κρατήσεων στο Δημόσιο 
ή τους ασφαλιστικούς οργανισμούς καθώς και η διεξα¬ 
γωγή κάθε σχετικής αλληλογραφίας. 

βε. Η μέριμνα για την ενημέρωση των πωλητών σε θέ¬ 
ματα ασφάλισής τους. 

βστ. Η εκκαθάριση και πληρωμή των αποδοχών και λοι¬ 
πών αμοιβών και αποζημιώσεων του προσωπικού και η τή¬ 
ρηση των βιβλίων μισθοδοσίας. 

βζ. Η φροντίδα για την προμήθεια κάθε είδους υλικού 
και εξοπλισμού, καθώς και της εκτέλεσης εργασιών, σύμ¬ 
φωνα με τις ισχύουσες κάθε φορά διατάξεις περί προμη¬ 
θειών. 


βη. Η επιμέλεια για την κατάρτιση και παρακολούθηση 
της εκτέλεσης του ετήσιου προγράμματος προμηθειών. 

βθ. Η μέριμνα για την παρακολούθηση, την αξιοποίηση 
και την εκμετάλλευση της περιουσίας του Οργανισμού, 
καθώς και η μέριμνα για την αγορά ή μίσθωση ακινήτων 
για την εξυπηρέτηση των αναγκώντου Οργανισμού. 

γ.Στην αρμοδιότητα του Τμήματος Διοίκησης και Προ¬ 
σωπικού ανήκουν: 

γα. Η εφαρμογή των διατάξεων που αφορούν σε θέμα¬ 
τα κατάστασης προσωπικού, η τήρηση συστήματος πα¬ 
ρακολούθησης των στοιχείων και των ατομικών φακέλων 
αυτού. 

γβ. Η τήρηση αρχείου της σχετικής νομοθεσίας, των 
εγκυκλίων και των ΦΕΚ, η μέριμνα για την ενημέρωση του 
προσωπικού και των συναλλασσομένων πολιτών με τον 
Οργανισμό. 

γγ. Η εισήγηση για θέματα προγραμματισμού ανθρώπι¬ 
νου δυναμικού, την αξιοποίηση και την εκπαίδευση του 
προσωπικού. 

γδ. Η μέριμνα για τη συγκρότηση κάθε είδους επιτρο¬ 
πών καιΣυμβουλίωντου Οργανισμού, καθώς καιτην υπό¬ 
δειξη εκπροσώπων του Οργανισμού σε άλλες Επιτροπές 
ή Συμβούλια. 

γε. Η μέριμνα για την πρόσκληση και την διεξαγωγή του 
Δ.Σ. του οργανισμού , η συγκέντρωση στοιχείων για την 
λήψη αποφάσεων καθώς και η τήρηση των πρακτικών. 

γστ. Η γραμματειακή υποστήριξη όλων των θεμάτων 
του Οργανισμού 

δ.Στην αρμοδιότητα του Τμήματος Μητρώου - Μηχανο¬ 
γραφικών εφαρμογών ανήκουν: 

δα.Η μέριμνα για την επεξεργασία στοιχείων μηχανορ¬ 
γάνωσης όλων των εργασιών του Οργανισμού. Η επιμέ¬ 
λεια της ανάλυσης και ο σχεδιασμός των υπό μηχανο¬ 
γράφηση εργασιών. Η κατάρτιση σχετικών προγραμμά¬ 
των. 

δβ. Η μέριμνα για την κωδικοποίηση των υπηρεσιακών 
στοιχείων. 

δγ.Η τήρηση και ενημέρωση του γενικού μητρώου των 
πωλητών, επαγγελματιών και παραγωγών, καθώς και του 
μηχανογραφικού αρχείου. 

δδ.Η μελέτη των χρησιμοποιουμένων εντύπων και η ει¬ 
σήγηση για την τυποποίηση και βελτίωσή τους, ιδιαίτερα 
των απαραίτητων στις συναλλαγές με τους πωλητές, 
επαγγελματίες και παραγωγούς. 

Άρθρο 4 

Διάρθρωση θέσεων κατά κατηγορίες και κλάδους 
Οι θέσεις του προσωπικού κατά κατηγορίες και κλά¬ 
δους που έχουν συσταθεί με την περ. β'της παρ. 3 του άρ¬ 
θρου 8ατου Ν. 2323/1995 κατανέμονται ως εξής: 
ΚΑΤΗΓΟΡΙΑ Π.Ε. 

Κλάδος Π.Ε. Διοικητικός-Οικονομικός: έξη (6) θέσεις, 
εκ των οποίων μία (1) θέση στο βαθμό του Διευθυντή και 
πέντε (5) στους βαθμούς Δ'-Α'. 

Κλάδος Π.Ε. Πληροφορικής: δύο (2) θέσεις στους βαθ¬ 
μούς Δ'- Α', ειδικότητας Πληροφορικής ή Ηλεκτρονικών 
Υπολογιστικών Συστημάτων 
ΚΑΤΗΓΟΡΙΑ Τ.Ε. 

Κλάδος Τ.Ε. Διοικητικός: δύο (2) θέσεις στους βαθμούς 
Δ'-Ά 

ΚΑΤΗΓΟΡΙΑ Δ. Ε. 

Κλάδος Διοικητικών-Γραμματέων: οκτώ (8) θέσεις 
στους βαθμούς Δ' - Α'. 

Κλάδος Προσωπικού Η/Υ: Τέσσερις (4) θέσεις στους 
βαθμούς Δ'- Α', ειδικότητας χειριστών Η/Υ. 

Κλάδος Τεχνικός: δύο (2) θέσεις στους βαθμούς Δ'- Α' 
ειδικότητας.. 

ΚΑΤΗΓΟΡΙΑ Υ.Ε. 

Κλάδος ΥΕ προσωπικού καθαριότητας: μία (1) θέση 
στους βαθμούς Ε'-Β' 


Άρθρο 5 

Προσόντα διορισμού 

Προσόντα διορισμού σε θέσεις μόνιμου προσωπικού 
ορίζονται κατάειδικότηταταπροβλεπόμενα, σύμφωνα με 
τις διατάξεις του Π.Δ. 50/2001 (ΦΕΚ 39/Α/2001), όπως 
τροποποιήθηκε μετο Π.Δ. 347/2003 (Α315). 

Άρθρο 6 

Παράρτημα Σύνθεσης Υπηρεσιακών Μονάδων 
(Π.Σ.Υ.Μ.) σε θέσεις Προσωπικού του Οργανισμού Λαϊ¬ 
κών Αγορών Θεσσαλονίκης 


ΘΕΣΕΙΣ ΠΡΟΣΩΠΙΚΟΥ ΚΑΤΑ ΚΑΤΗΓΟΡΙΑ ΕΚΠΑΙΔΕΥΣΗΣ ΚΑΙ ΚΛΑΔΟ 


ΟΡΓΑΝΙΚΗ 

ΠΕ. 

ΠΕ ΠΛΗΡ. 

ΤΕ 

ΔΕΔΚ. 

ΔΕ ΧΕΙΡ.Η/Υ 

ΔΕ 

ΥΕ ΠΡΟΣ.ΚΑΘ. 

ΣΥΝΟΛΟ 

ΜΟΝΑΔΑ 

ΔΟΙΚ.ΟΙΚ 


ΔΙΟΙΚ.ΛΟΓ 

ΓΡΑΜ. 


ΤΕΧΝΙΚΩΝ 


ΘΕΣΕΩΝ/ 

ΜΟΝΑΔΑ 

Δ/ΝΣΗ 

ΤΜ.ΟΡΓ.&ΛΕΙΤ. 

ΛΑΪΚΩΝ 

ΑΓΟΡΩΝ 

ΤΜ.ΟΙΚ. 

Δ/ΚΣΗΣ & 

1 

3 



3 

1 



1 

7 

ΕΣΟΔΩΝ 

ΤΜ. Δ/ΚΣΗΣ 

1 

1 

1 

2 

1 



6 

ΠΡΟΣΩΠ. 

1 


1 

2 

1 

2 

1 

8 

ΤΜ. 

ΜΗΧΑΝ. 

ΜΗΤΡΩΟΥ 


1 


1 

1 



3 

ΣΥΝΟΛΟ 

6 

2 

2 

8 

4 

2 

1 

Άρθρο 7 

Προϊστάμενοι υπηρεσιών 

Της Διεύθυνσης του Οργανισμού Λαϊκών Αγορών Θεσ¬ 
σαλονίκης προΐσταται μόνιμος υπάλληλος του κλάδου ΠΕ 
Διοικητικού-Οικονομικού. 

Των Τμημάτων του Οργανισμού Λαϊκών Αγορών Θεσ¬ 
σαλονίκης, εκτός του Τμήματος Μητρώου και Μηχανο¬ 
γραφικών Εφαρμογών, προΐστανται μόνιμοι υπάλληλοι 
του κλάδου Π.Ε. Διοικητικού - Οικονομικού και εν ελλείψει 
αυτών, του κλάδου Τ. Ε. Διοικητικού και εν ελλείψει αυτών, 
του κλάδου Δ.Ε. Διοικητικών-Γραμματέων. 

Του Τμήματος Μητρώου - Μηχανογραφικών Εφαρμο¬ 
γών προΐσταται μόνιμος υπάλληλος του κλάδου ΠΕ Πλη¬ 
ροφορικής και εν ελλείψει αυτού ΠΕ Διοικητικού - Οικο¬ 
νομικού και εν ελλείψει αυτού, του κλάδου Τ.Ε. Διοικητι¬ 
κού. 


Άρθρο 8 

Η ισχύς του παρόντος διατάγματος αρχίζει από τη δη¬ 
μοσίευσή του στην Εφημερίδα της Κυβερνήσεως. 

Στον Υπουργό Ανάπτυξης αναθέτουμε τη δημοσίευση 
και εκτέλεση του παρόντος διατάγματος. 

Αθήνα, 2 Μαρτίου 2004 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

ΟΙ ΥΠΟΥΡΓΟΙ 

ΥΦΥΠ. ΟΙΚΟΝΟΜΙΑΣ ΥΦΥΠ. ΕΣΩΤΕΡΙΚΩΝ, ΔΗΜΟΣΙΑΣ 

ΚΑΙ ΟΙΚΟΝΟΜΙΚΩΝ ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ 

ΝΙΚΟΣ ΦΑΡΜΑΚΗΣ ΝΙΚΟΣ ΜΠΙΣΤΗΣ 

ΑΝΑΠΤΥΞΗΣ 

Α.ΤΣΟΧΑΤΖΟΠΟΥΛΟΣ 


♦ 


( 2 ) 

ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘ. 86 
Ίδρυση Γραφείου Πρωτοβάθμιας Εκπαίδευσης. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη τις διατάξεις: 

Ι.α) Του άρθρου 6 παρ. 2του Ν. 2043/19.5.1992 (Α'79) 
"Εποπτεία και Διοίκησης της Πρωτοβάθμιας και Δευτερο¬ 
βάθμιας Εκπαίδευσης και άλλες διατάξεις 11 . 

β) Του άρθρου 29 Α του Ν. 1558/1985 (Α' 137), όπως 
προστέθηκε μετο άρθρο 27του Ν. 2081/1992 (Α' 154) και 
αντικαταστάθηκε μετο άρθρο 1 παρ. 2ατου Ν. 2469/1997 


(Ά38)του Π.Δ/τος 161/2000 (145Ά) καιτου Ν. 2672/1998 
(290 Α'). 

2. Του Π. Διατάγματος 81/2002 "Συγχώνευση των 
Υπουργείων Εθνικής Οικονομίας και Οικονομικών (Α' 57). 

3. ΤηνΣΤ5/53/31.10.2001 (Β' 1484) κοινή απόφαση του 
Πρωθυπουργού καιτου Υπουργού Εθνικής Παιδείας και 
Θρησκευμάτων "Καθορισμός αρμοδιοτήτων των Υφυ¬ 
πουργών του Υπουργείου Εθνικής Παιδείας και Θρη¬ 
σκευμάτων". 

4. Την 1065956/863/Α0006/15.7.2003 ( Β' 985) κοινή 
απόφαση του Πρωθυπουργού καιτου Υπουργού Οικονο¬ 
μίας και Οικονομικών "Καθορισμός αρμοδιοτήτων των 
Υφυπουργών Οικονομίας και Οικονομικών". 







2572 


ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


5. Τις γνωμοδοτήσεις της Περιφερειακής Διεύθυνσης 
Πρωτοβάθμιας και Δευτεροβάθμιας Εκπαίδευσης Βορεί¬ 
ου Αιγαίου και της Διεύθυνσης Πρωτοβάθμιας Εκπαίδευ¬ 
σης Σάμου, όπως διατυπώνονται στα 319/11.3.2003 και 
152/27.1.2003 έγγραφα τους, αντίστοιχα. 

6. Το γεγονός ότι από το Π.Δ. αυτό προκαλείται δαπά¬ 
νη ύψους 8.750 ευρώ περίπου για το τρέχον οικονομικό 
έτος, 12.010 ευρώ περίπου για το έτος 2004 και 10.710 ευ¬ 
ρώ για καθένα από τα επόμενα οικονομικά έτη. 

Από τη δαπάνη των 8.750,00 ευρώ (220,00 ευρώ επίδο¬ 
μα θέσης, 480,00 ευρώ επίδομα ειδικής απασχόλησης και 
8.050 ευρώ) οικονομικού έτους 2003, 

α) το ποσό των 700 ευρώ βαρύνει τον κρατικό προϋπο¬ 
λογισμό και θα καλυφθεί από τις εγγεγραμμένες πιστώ¬ 
σεις του ΚΑΕ 0227 του Ε.Φ. 19-210 του προϋπολογισμού 
του ΥΠΕΠΘ 

β) το ποσό των 8.050 ευρώ θα καλυφθεί από τις πιστώ¬ 
σεις του προϋπολογισμού της Νομαρχιακής Αυτοδιοίκη¬ 
σης Σάμου. 

Η ετήσια δαπάνη των 12.010 ευρώ για το οικονομικό 
έτος 2004 θα αντιμετωπισθεί ως ακολούθως: 

α) Το ποσό των 4.160,00 ευρώ (1.340,00 ευρώ για επί¬ 
δομα θέσης + 2.820,00 ευρώ για επίδομα ειδικής απα¬ 
σχόλησης) με εγγραφή και πρόβλεψη της πίστωσης αυ¬ 
τής στον ΚΑΕ 0227 του Ε.Φ. 19-210 του προϋπολογισμού 
του ΥΠΕΠΘ και 

β) από πιστώσεις του προϋπολογισμού της Νομαρχια¬ 
κής Αυτοδιοίκησης Σάμου για το ποσό των 7.850 ευρώ 
(για λειτουργικά έξοδα). 


Η ετήσια δαπάνη των 10.710 ευρώ οικονομικού έτους 
2005 και επόμενων ετών θα αντιμετωπισθεί για μεν το πο¬ 
σό των 4.160 ευρώ με εγγραφή και πρόβλεψη της πίστω¬ 
σης αυτής στον ΚΑΕ 0227 του Ε.Φ. 19-210 του προϋπο¬ 
λογισμού του ΥΠΕΠΘ, για δετό ποσό των 6.550 ευρώ από 
πιστώσεις του προϋπολογισμού της Νομαρχιακής Αυτο¬ 
διοίκησης Σάμου. 

7. Την Δ.8/12.1.2004 γνωμοδότηση του Συμβουλίου της 
Επικράτειας με πρόταση του Υφυπουργού Εθνικής Παι¬ 
δείας και Θρησκευμάτων και του Υφυπουργού Οικονο¬ 
μίας και Οικονομικών, αποφασίζουμε: 

Άρθρο μόνο 

Ιδρύεται Γραφείο Πρωτοβάθμιας Εκπαίδευσης στη 
Διεύθυνση Πρωτοβάθμιας Εκπαίδευσης Σάμου της 
Περιφερειακής Διεύθυνσης Εκπαίδευσης Βορείου Αι¬ 
γαίου. 

Στον Υφυπουργό Εθνικής Παιδείας και θρησκευμάτων, 
αναθέτουμε τη δημοσίευση και εκτέλεση του παρόντος 
Διατάγματος. 

Αθήνα, 25 Φεβρουαρίου2004 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

